b'\n_START_ARTICLE_\nPreko\n_START_SECTION_\nGeografija\n_START_PARAGRAPH_\nPreko je naselje s trajektnim pristani\xc5\xa1\xc4\x8dem v osrednjem delu severovzhodne obale otoka. Kraj, ki le\xc5\xbei ob cesti, ki povezuje ostala naselja na Ugljanu, je najve\xc4\x8dje naselje in upravno sredi\xc5\xa1\xc4\x8de otoka. Vsa obala na obmo\xc4\x8dju Preka, \xc5\xa1e zlasti pa tista na oto\xc4\x8dku Galovac je primerna za kopanje._NEWLINE_Preko ima tri pristane. Severni le\xc5\xbei v majhnem zalivu, za\xc5\xa1\xc4\x8diten z 35 m dolgim valobranom in oto\xc4\x8dkom Galovac. Pri valobranu je globina morja do 2,5 m. Za valobranom je \xc5\xa1e manj\xc5\xa1i pomol dolg okoli 20 m, tu lahko pristajajo plovila z ugrezom do 1,5 m. Pristan je odprt severnim vetrovom._NEWLINE_Srednji pristan je prav tako za\xc5\xa1\xc4\x8diten z okoli 50 m dolgim valobranom, na koncu katerega stoji svetilnik. Globina morja pri valobranu je do 4 m. Za valobranom le\xc5\xbei mandra\xc4\x8d v katerem se lahko sidrajo manj\xc5\xa1a plovila. Pristan je odprt severnim vetrovom. Svetilnik na koncu valobrana oddaja svetlobni signal: R Bl 3s. Nazivni domet svetilnika je 3 milje._NEWLINE_Ju\xc5\xbeni pristan, ki le\xc5\xbei nasproti oto\xc4\x8dka O\xc5\xa1ljakj, in ima dva pomola, je pristan v katerem pristajajo trajekti. Globina morja pri dalj\xc5\xa1em, okoli 40 m dolgem pomolu, na katerm pristajajo trajekti je 2,2 do 2,7 m. Na tem pomolu stoji svetilnk, ki oddaja svetlobni signal: B Bl (2) 5s._NEWLINE_Pri drugem kraj\xc5\xa1em pomolu je \xc4\x8drpalka za gorivo.\n_START_SECTION_\nGospodarstvo\n_START_PARAGRAPH_\nMed najpomembnej\xc5\xa1imi gospodarski dejavnostmi je turizem. V turisti\xc4\x8dnem smislu zdru\xc5\xbeuje Preko \xc5\xa1e bli\xc5\xbenji naselji Poljana in Sutomi\xc5\xa1\xc4\x87ico, ter oto\xc4\x8dek O\xc5\xa1ljak. V kraju stoji hotel \xc2\xbbH. Preko\xc2\xab\n_START_SECTION_\nZgodovina\n_START_PARAGRAPH_\nPreko z okolico je bil poseljen \xc5\xbee v rimski dobi, kar dokazujejo ostanki anti\xc4\x8dnih zgradb na lokaciji Gradine. Romanska cerkvica sv. Ivana je bila postavljena v 11. stoletju. \xc5\xbdupnijska cerkev zgrajena leta 1765 pa je bila postavljena na ostankih mnogo starel\xc5\xa1e cerkve. Na 265 mnm visokem gri\xc4\x8du okoli 4 km jugozahodno od naselja so ostanki trdnjave Sv. Mihovila.'